Baby Blues (sarjakuva)

Baby Blues (julkaistu Suomessa myös nimillä Ipanavalta ja Ipanat) on Rick Kirkmanin ja Jerry Scottin vuodesta 1990 tekemä sarjakuva. Sarjakuvasta on tehty Yhdysvalloissa myös lyhytikäinen piirretty TV-sarja. Baby Blues kertoo kotiäidin, kolmen lapsen ja työssä käyvän isän arkielämästä humoristisesta näkökulmasta. == Hahmot == === Päähahmot === * Ulla () on kotiäiti ja naimisissa Paulin kanssa. Heillä on kolme lasta, Suvi, Saku ja Sini. Ulla menettää helposti hermonsa lasten ja miehensä kanssa. * Ullan aviomies Pauli () on töissä konttorissa. Joskus Pauli tuntuu pitävän enemmän lapsistaan kuin Ullasta. Paulilla on pitkä nenä, mistä on usein vitsailtu. * Suvi (), Ullan ja Paulin ensimmäinen lapsi, on nyt jo koulussa ensimmäisellä luokalla. Suvi on puhelias, ja aluksi hän kiusasi paljon pikkuveljeänsä Sakua. Suvin toinen nimi muuttui Jenniferistä Madisoniksi 9. huhtikuuta 2007, mutta syytä ei tiedetä. * Sakarias "Saku" () on Ullan ja Paulin toinen lapsi ja käy nyt esikoulua. Saku on kiinnostunut maansiirtokoneista, traktoreista, katerpillareista yms., mikä aluksi kauhistutti Ullaa. Sakun ensimmäinen sanakin oli "Katevpillavi" ("Katerpillari"). * Sini () on Paulin ja Ullan kolmas lapsi. Hän on vielä vauva ja jokellusiässä. Saku ja Suvi olivat innoissaan uudesta vauvasta. Sini syntyi 26. lokakuuta 2002. === Sivuhahmot === * Ellu () on kotiäiti ja Ullan ja Paulin naapuri. Hän on tekoreipas ja täynnä itseään. Ulla ei voi sietää Ellua. Ellulla ja hänen miehellään Ekillä on kolme lasta, Ernamo eli "Ertsu" ja kaksoset nimeltä Verneri-Toni ja Verneri-Tony. Ellulla ja Ekillä on aina kaikki "täydellistä." * Eki () on Ellun aviomies. Ihme kyllä, Pauli ja Eki tulevat paremmin toimeen kuin Ulla ja Ellu. * Ernamo "Ertsu" () on Ellun ja Ekin ensimmäinen lapsi. Ulla ja Pauli ihmettelivät aluksi, miten joku voi antaa lapselleen nimeksi Ernamo. Ernamo harrastaa vaikka mitä, ja siitä Ellu kehuu Ullalle ja Ullaa ärsyttää. * Jolanda () on Ullan ystävä, ja hänellä on mies nimeltä Mike. Heillä on kaksi lasta, joista vanhemman nimi on Keesia ja nuoremman Dido. * Mike () on Jolandan mies. Hän tulee toimeen loistavasti Paulin kanssa. Miehet puhuvat useimmiten grilleistä ja siitä, kummalla on parempi. * Keesia () on Jolandan ja Miken ensimmäinen lapsi. Suvi ja Keesia ovat ystäviä. == Sarjakuva-albumeita == Suomeksi käännetyt sarjakuva-albumit on koottu useammista yhdysvaltalaisista albumeista. * * Unettomat päivät, valvotut yöt 2000 * Imetyskirja. Nyt. 2001 * Näin ultraäänessä Elviksen 2002 * Lahjontaa, kiristystä ja videonauhaa 2003 * Äitiystesti 2004 * Alaston salissa 2005 * Läheisriippuvuutta 2005 * Irtiottoja 2006 * Kaksi ynnä yksi on yllin kyllin 2007 * Pikkuveli valvoo 2008 * Perhekirja (ei varsinainen albumi) 2006 * Suvi sen aloitti! 2003 * Vaipparallin mestarit 2001 * Pieni yösyöttö 2009 * Herkkuperhe 2010 * Ota iisisti 2012 * Tuhruja taidegalleriassa 2013 * Täytyykö minun taas huutaa 2015 == TV-sarja == Vuonna 2000 televisioyhtiö WB Television Network alkoi tehdä Baby Bluesista TV-animaatiota. Sarjan tunnussävelen "It's All Been Done" esittää Barenaked Ladies. Sarjaa esitettiin vain 13 jaksoa. Sarja sijoittui aikaan jolloin Suvi oli vielä vauva ja ainoa lapsi. TV- sarjassa kolmen päähenkilön ohella ainoat muut vakiohahmot olivat naapurin perhe (isä, äiti ja kouluikäinen poika) jotka eivät ole esiintyneet sarjakuvassa. Naapurit olivat melko Simpsonit-vaikutteisia. Kirkmanilla ja Scottilla ei ollut sananvaltaa TV-sarjaan. Suomessa sarjaa esitettiin TV2:ssa nimellä Vaipparalli, joskus 2000-luvun alkupuolella. Rooleissa mm. * Pauli - Mike O’Malley * Ulla - Julia Sweeney * Suvi - Elizabeth Daily == Aiheesta muualla == * Enquirer.com. * Jukka Laine: Baby Blues – Kolmas kerta toden sanoo. Kvaak.fi 2.11.2007. * S. Santikko: Kolmen lapsen koukussa. Kvaak.fi 12.8.2009. Luokka:Yhdysvaltalainen sarjakuva Luokka:Strippisarjakuva